Document ID: 32008R0947

KOMISIJOS REGLAMENTAS (EB) Nr. 947/2008
2008 m. rugsėjo 25 d.
kuriuo sustabdomas grąžinamųjų išmokų už neperdirbto baltojo cukraus ir neperdirbto žaliavinio cukraus eksportą taikymas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. vasario 20 d. Tarybos reglamentą (EB) Nr. 318/2006 dėl bendro cukraus sektoriaus rinkų organizavimo (1), ypač į jo 33 straipsnio 2 dalies antrą pastraipą,
kadangi:
(1)
Pagal Reglamento (EB) Nr. 318/2006 32 straipsnio 1 dalį reglamento 1 straipsnio 1 dalies b punkte išvardytų produktų kainų pasaulinėje rinkoje bei Bendrijoje skirtumą galima padengti eksporto grąžinamosiomis išmokomis.
(2)
Atsižvelgiant į dabartinę cukraus rinkos padėtį, taip pat į pasiūlos bei paklausos Bendrijos rinkoje raidos tendencijas, grąžinamųjų išmokų už minėtų produktų eksportą skirti nereikėtų.
(3)
Šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Grąžinamosios išmokos neskiriamos už šiuos produktus:
1701 11 90 9100
1701 11 90 9910
1701 12 90 9100
1701 12 90 9910
1701 91 00 9000
1701 99 10 9100
1701 99 10 9910
1701 99 10 9950
1701 99 90 9100.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2008 m. rugsėjo 26 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. rugsėjo 25 d.

Labels: 3
17